CELEX: 22017D1825
Language: da
Date: 2015-12-11 00:00:00
Title: Det Blandede EØS-Udvalgs afgørelse nr. 314/2015 af 11. december 2015 om ændring af bilag IV (Energi) til EØS-aftalen [2017/1825]

12.10.2017   
               
               
                  DA
               
               
                  Den Europæiske Unions Tidende
               
               
                  L 263/33
               
            DET BLANDEDE EØS-UDVALGS AFGØRELSE
      Nr. 314/2015
      af 11. december 2015
      om ændring af bilag IV (Energi) til EØS-aftalen [2017/1825]
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  Kommissionens afgørelse 2013/114/EU af 1. marts 2013 om retningslinjer for medlemsstaternes beregning af andelen af vedvarende energi fra varmepumper, der anvender forskellige varmepumpeteknologier, i henhold til artikel 5 i Europa-Parlamentets og Rådets direktiv 2009/28/EF (1), som berigtiget ved EUT L 8 af 11.1.2014, s. 32, skal indarbejdes i EØS-aftalen.
               
            
                  (2)
               
               
                  Europa-Parlamentets og Rådets direktiv 2009/28/EF (2) gælder ikke for Liechtenstein, og derfor gælder afgørelse 2013/114/EU ikke for Liechtenstein.
               
            
                  (3)
               
               
                  Bilag IV til EØS-aftalen bør derfor ændres —
               
            VEDTAGET DENNE AFGØRELSE:
      Artikel 1
      Følgende punkt indsættes efter punkt 45 (Kommissionens afgørelse 2011/13/EU) i bilag IV til EØS-aftalen:
      
                  »46.
               
               
                  
                     32013 D 0114: Kommissionens afgørelse 2013/114/EU af 1. marts 2013 om retningslinjer for medlemsstaternes beregning af andelen af vedvarende energi fra varmepumper, der anvender forskellige varmepumpeteknologier, i henhold til artikel 5 i Europa-Parlamentets og Rådets direktiv 2009/28/EF (EUT L 62 af 6.3.2013, s. 27), som berigtiget ved EUT L 8 af 11.1.2014, s. 32.
                  Denne afgørelse gælder ikke for Liechtenstein.«
               
            Artikel 2
      Den islandske og den norske udgave af afgørelse 2013/114/EU, som berigtiget ved EUT L 8 af 11.1.2014, s. 32, der offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den 12. december 2015, forudsat at alle meddelelser er indgivet, jf. EØS-aftalens artikel 103, stk. 1 (*1).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den 11. december 2015.
         
            
               På Det Blandede EØS-Udvalgs vegne
            
            Oda SLETNES
            
               Formand
            
         
      
      
         (1)  EUT L 62 af 6.3.2013, s. 27.
      
         (2)  EUT L 140 af 5.6.2009, s. 16.
      
         (*1)  Ingen forfatningsmæssige krav angivet.